WHART พบนักลงทุนประจำไตรมาส 2/61
WHART พบนักลงทุนประจำไตรมาส 2/61 ณ อาคารตลาดหลักทรัพย์แห่งประเทศไทย เมื่อเร็ว ๆ นี้
15 ส.ค. 2561

นายปิยะพงศ์ พินธุประภา ประธานเจ้าหน้าที่บริหาร บริษัท ดับบลิวเอชเอ เรียล เอสเตท แมเนจเม้นท์ จำกัด หรือ WHAREM ผู้จัดการกองทรัสต์ ทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ พรีเมี่ยม โกรท หรือ WHART นำเสนอข้อมูลของกองทรัสต์ฯ ต่อนักลงทุน นักวิเคราะห์หลักทรัพย์ และสื่อมวลชน ในงานบริษัทจดทะเบียนพบนักลงทุน (Opportunity Day) ประจำไตรมาส 2/61 โดยกองทรัสต์มีรายได้รวมเพิ่มขึ้นหลังจากควบรวมกองทุนรวมอสังหาริมทรัพย์ WHAPF และการซื้อทรัพย์สินเพิ่มเติมครั้งที่ 3 จากกลุ่มบริษัท WHA ในปี 2560 ที่ผ่านมา ส่งผลให้มีมูลค่าสินทรัพย์รวม (ณ ไตรมาส 2/60) เพิ่มขึ้นเป็น 28,191.90 ล้านบาท
พร้อมทั้ง ประกาศจ่ายปันผลและเงินลดทุนงวดประจำไตรมาส 2/60 ที่อัตรารวม 0.1945 บาทต่อหน่วย ซึ่งจะจ่ายในวันที่ 23 สิงหาคมนี้ และในช่วงปลายปีนี้เตรียมลงทุนเพิ่มในกรรมสิทธิ์ สิทธิการเช่า และสิทธิการเช่าช่วงของอสังหาริมทรัพย์และทรัพย์สินอื่นที่เกี่ยวข้องครั้งที่ 4 ซึ่งมีพื้นที่รวมประมาณ 160,000 ตารางเมตร คิดเป็นมูลค่า 4.46 พันล้านบาท ณ อาคารตลาดหลักทรัพย์แห่งประเทศไทย เมื่อเร็ว ๆ นี้